《寄怀家工部仞千 其一》
清代·徐仲山

相逢今日倍相思，名士风流想见之。两试冠军推辣手，一魁独佔许扬眉。

云程发轫同誇早，杏苑探花莫放迟。麟种家声今未坠，埙篪好赋玉台诗。

作者简介：徐仲山，字次岳，广东揭阳人，寄籍彰化。丁曰健观察见其文奇之，遂入邑庠，为廪生。存诗一首，见连横《台湾诗乘》，今据以校录。